Mikä on nuorten(15 v ylöspäin) päivittäisen energian saannin suositus, kuinka... | Kysy.fi
17.04.200922:45
Energiantarve vaihtelee paljon yksilöstä riippuen. Energiantarpeeseen vaikuttaa iän lisäksi sukupuoli sekä liikunnan määrä. Naiset ja tytöt tarvitsevat usein energiaa vähemmän kuin miehet ja pojat. Samoin runsaasti liikkuvat tarvitsevat energiaa enemmän kuin vähän liikkuvat. Murrosiän kasvuvaiheessa energiaa tarvitaan paljon.
Ruokailurytmit vaihtelevat kulttuureittain ja yksilöittäin. Pohjoismaisten ravitsemussuositusten mukaan lounaalla pitäisi saada n. 1/3 osa päivittäisestä kalorimäärästä. Usein lounaalla pyritään syömään hieman kevyemmin ja kasvisvoittoisemmin, jotta se ei aiheuttaisi vireystason laskua.
15-18 vuotiaan pojan energiantarve vuorokaudessa vaihtelee 1600-3610 kcal:n välissä. Keskimäärin energiantarve on noin 2700 kcal vuorokaudessa. Keskimääräisessä kulutuksessa lounaan osuus päivittäisestä kalorimäärästä n. 890 kcal.
15-18 vuotiaan tytön energiatarve vuorokaudessa vaihtelee 1480-2700 kcal:n välissä. Keskimäärin energiantarve on noin 2150 kcal vuorokaudessa. Keskimääräisessä kulutuksessa lounaan osuus päivittäisestä kalorimäärästä n. 710 kcal.
http://www.ruokatieto.fi/finfood/ffom.nsf/0c0aa8187130c1d24225685f007503...
http://www.edu.fi/oppimateriaalit/terveellinenateria/terveellinen_ateria...
Ravitsemustieto: Leena Peltosaari, Hilkka Raukola, Raija Partanen / 2002